**2 priedas**

**TRAKTORIAUS ŽOLĖS PJOVIMUI TECHNINĖ SPECIFIKACIJA**

1. Pirkimo objektas – Traktorius žolės pjovimui, tinkantis seniūnijos teritorijoje pjauti ir mulčiuoti  aukštą žolę sudėtingo reljefo vietovėse ir stačiuose šlaituose (toliau – Prekė).

2. Prekės pristatymo vieta – Židikų seniūnija, M. Pečkauskaitės g. 10, Židikai, 89442 Mažeikių r. sav.

3. Prekės pristatymo terminas – ne vėliau kaip per 6 mėnesius nuo sutarties įsigaliojimo dienos.

4. Kartu su Preke pateikiami dokumentai:

1. Prekių perdavimo-priėmimo aktas.
2. Sąskaita.
3. Prekės atitiktį ir tapatumo numerius patvirtinantys dokumentai.
4. Prekės eksploatavimo, aptarnavimo bei priežiūros instrukcija, remonto žinynas, atsarginių detalių katalogas lietuvių kalba ar jiems prilyginami dokumentai.

Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.

5. Prekės techninės charakteristikos:

|  |  |  |
| --- | --- | --- |
| **Eil. Nr.** | **Reikalavimai** | Reikalaujamos charakteristikos |
| 1. | Variklis, jo galingumas | Briggs&Stratton Professional Series 8. Ne mažiau kaip 16 kW |
| 2. | Variklio tepimo tipas | Slėginis |
| 3. | Transmisijos tipas | [Hidrostatinė](https://www.tgp.lt/traktoriai/?f%5btransmisijos-tipas-8826%5d=hidrostatine-8827) transmisija su diferencialo blokavimu |
| 4. | Kuro tipas | Benzinas |
| 5. | Kuro bakelio talpa | Ne mažiau kaip 17 l |
| 6. | Varantieji ratai | Ne mažiau kaip keturių ratų pavara |
| 7. | Svoris | ~300 kg |
| 8. | Pjovimo peilių kiekis | Nemažiau kaip 2 vnt. |
| 9. | Pjovimo plotis | Ne mažiau kaip 0,90 m |
| 10. | Pjaunamos žolės aukštis | Ne mažiau kaip 1,05 m |
| 11. | Pjovimo būdai | Mulčiavimas/galinis išmetimas |
| 12. | Peilių įjungimas | Elektrinė sankaba |
| 13. | Saugumo priemonės | Saugos lankstas |
| 14 | Padangos | Su giliu protektoriumi |

6. Suteikiama garantija – ne mažiau 1 metai.

7. Pardavėjas garantiniu laikotarpiu privalo savo lėšomis šalinti atsiradusius defektus (gedimus) ne ilgiau kaip per 20 dienų po pranešimo gavimo apie defektus. Garantiniu laikotarpiu techninį aptarnavimą ir garantinį remontą atlieka pirkėjo teritorijoje arba transportuoja traktorių žolės pjovimui į remontui numatytą vietą savo sąskaita.

8. Visi mechanizmai turi atitikti siūlomo traktoriaus žolės pjovimui techninėje specifikacijoje pateiktus reikalavimus.

9. Technika turi būti nauja, nenaudota ir atitikti ES teisės aktų nustatytus saugumo reikalavimus.

**10.** Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“ (toliau – Tvarkos aprašas) 4.1. punktu. Reikalavimai nustatyti Tvarkos aprašo 2 priedo XI skyriuje „Viešųjų erdvių, želdynų ir želdinių priežiūra ir tvarkymas“. Želdinių ir želdynų priežiūros motorinė technika turi atitikti bent vieną iš šių minimalių aplinkos apsaugos kriterijų:

10.1. ne mažesnį kaip „Euro 6“ standartą, nustatytą Reglamentu (EB) Nr. 715/2007;

10.2. standartą „Euro VI“, nustatytą 2009 m. birželio 18 d. Europos Parlamento ir Tarybos reglamentu (EB) Nr. 595/2009 dėl motorinių transporto priemonių ir variklių tipo patvirtinimo atsižvelgiant į sunkiųjų transporto priemonių išmetamų teršalų kiekį („Euro VI“) ir dėl galimybės naudotis transporto priemonių remonto ir priežiūros informacija, iš dalies keičiantis Reglamentą (EB) Nr. 715/2007 ir Direktyvą 2007/46/EB, panaikinantis Direktyvas 80/1269/EEB, 2005/55/EB ir 2005/78/EB;

10.3. V etapo variklių tipo reikalavimus, nustatytus 2016 m. rugsėjo 14 d. Europos Parlamento ir Tarybos reglamentu (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB.